Franco Colapinto

**Franco Alejandro Colapinto** , ganet d'ar 27 a viz Mae 2003 e Pilar , zo ur blenier redadegoù arc'hantinat 

Kampion Spagn 2019 e Formulenn 4 ha trec'h meur a redadeg en heuliad europat Le Mans, e 2023 eo aet da skol-veur Williams Racing Driver Academy.

D'ar 27 a viz Eost 2024 e kemeras plas Logan Sargeant e skipailh Williams F1 evit ar peurrest eus ar c'houlzad Formulenn 1. E penn-kentañ 2025 ez eas da skipailh Alpine F1 evel blenier mirout a-raok kemer plas Jack Doohan.

## Formulenn 4 ha Formulenn Rannvroel
Graet en deus e redadeg kentañ e 2018 gant Drivex evit fin koulzad kampionad Formulenn 4 Spagn ma c'hounezas e redadeg gentañ. Sinañ a ra gant FA Drivex e Formulenn 4 Spagn evit 2019. E fin ur c'houlzad ma c'hounezas muioc'h eget an hanter eus ar redadegoù e voe kurunennet Colapinto kampion Spagn Formulenn 4. E 2020 ez eas da Kiwi Motorsport evit kemer perzh e Toyota Racing Series, kampionad rannvroel ar goañv F3 e Zeland-Nevez. 

An Arc'hantinad a yeas neuze e Formula Renault Eurocup gant MP Motorsport, e-kichen Hadrien David ha Kas Haverkort ; daou redadeg a c'hounezas ( Monza ha Spa-Francorchamps ) hag echuiñ a reas nav gwech war ar podiom, o tizhout an trede plas er c'hampionad gant 213,5 poent. E 2021 ez eas da gemer perzh e Kampionad Europa Rannvroel ar Formulenn, gant MP Motorsport c'hoazh, ma voe skipailh gant Kas Haverkort, hag ivez gant Oliver Goethe. Gant daou drec'h ha pevar podiom e oa echuet c'hwec'hvet er c'hampionad gant 140 poent.

## Formulenn 3
Embannet en deus Van Amersfoort Racing e dibenn 2021 e vefe Colapinto o kemer perzh gant Rafael Villagómez ha Reece Ushijima evit ar c'houlzad 2022. Gounezet en deus neuze ar redadeg sprint en Imola. En navvet plas emañ er c'hampionad gant 76 poent.

D'an 9 a viz Genver e oa bet embannet gant MP Motorsport e krogfe ar c'houlzad 2023. D'ar memes deiz e embannas an Arc'hantinad e oa o vont da skol-veur Williams Racing Driver Academy. E tro Sakhir e lakaas an daouzekvet amzer buanañ er c'henstrivadegoù, ar pezh a roas dezhañ ar plas pole evit ar redadeg sprint a-drugarez d'ar rouedad en-dro. Eil e oa er redadeg sprint war-lerc'h Pepe Martí ; dekvet e voe neuze er redadeg bennañ. Echuiñ a reas ar c'houlzad pevare er c'hampionad, gant 110 poent.

## Formulenn 2
E miz Here 2023 e kemero Colapinto plas Jehan Daruvala evit tro diwezhañ ar c'houlzad en Abu Dhabi. Echuiñ a reas e naontekvet plas er redadeg sprint ha mont a reas war e leve e-pad ar redadeg bennañ abalamour d'ur gudenn mekanik. Skipailh MP Motorsport a embannas neuze e vo anvet evit ar c'houlzad 2024 gant Dennis Hauger. En Imola e c'hounezas e drec'h kentañ er redadeg sprint, o lakaat ivez an dro buanañ, hag an deiz war-lerc'h e echuas pempvet er redadeg bennañ. Tapout a reas ivez daou eil plas e Barcelona hag er Red Bull Ring hag echuiñ a reas da navvet er c'hampionad gant 96 poent.

## Formulenn 1
### 2024
E 2024, adalek Priz Bras Italia, e kemero Colapinto plas Logan Sargeant evit ar peurrest eus ar c'houlzad 2024 e skipailh Williams F1.Tapout a reas e boentoù kentañ e Priz Bras Azerbaidjan ha goude-se e Priz Bras ar Stadoù-Unanet hag echuiñ a reas e naontekvet er c'hampionad, gant pemp poent.

### 2025
D'an 9 a viz Genver 2025 e oa aet an Arc'hantinad e skipailh F1 Alpine evel blenier mirout. D'ar 7 a viz Mae e oa bet embannet gant Alpine e oa bet anvet o kregiñ gant Priz Bras Emilia Romagna, evit pemp Priz Bras da nebeutañ, e-lec'h Jack Doohan.

## Disoc'hoù

## Daveennoù